cyanic-selkie/wikianc huggingface dataset:
Pušaloto progimnazija
Filialas: Pušaloto pagrindinės mokyklos Mikoliškio pradinio ugdymo skyrius (iki 2012 m.).
Istorija
1917 m. rašytoje Pušaloto mokyklos kronikoje yra pyžmėta, kad prieš karą (1914–1918) Pušaloto miestelyje buvusios 2 mokyklos: žydų ir lietuvių dviklasė su 4 skyriais. 1926 m. į Pušaloto miestelį atvežtas didelis medinis namas, kuriame įsikūrė pradžios mokykla. 1939–1941 m. Pušaloto pagrindinė mokykla, 1944–1949 m. progimnazija, 1949–1954 m. septynmetė mokykla. 1954–1955 m. m. Pušaloto mokykla tapo priaugančia vidurine mokykla, 1958 m. birželio mėn. išleido pirmąją abiturientų laidą. Pušaloto vidurinė mokykla veikė iki 2001 m. rudens, išleido 44 abiturientų laidas. 2001 m. reorganizuota į pagrindinę mokyklą. 2012 m. rugsėjo 1 d. Pušaloto pagrindinė mokykla reorganizuota į Joniškėlio Gabrielės Petkevičaitės-Bitės gimnazijos Pušaloto progimnazijos skyrių.
Kalytiškė
Kalytiškė – kaimas Utenos rajono savivaldybės pietrytinėje dalyje, 9 km į šiaurės rytus nuo Saldutiškio.
Algirdas Petrikas (1946)
Algirdas Petrikas (g. 1946 m. kovo 2 d. Ramoškėnuose, Utenos rajonas) – inžinierius elektromechanikas, Lietuvos ir Utenos rajono politinis veikėjas.
Biografija
Mokėsi Paviešų pradžios mokykloje, Kvyklių septynmetėje mokykloje, 1963 m. baigė Utenos 2 – ą vidurinę mokyklą. 1968 m. baigė Kauno politechnikos instituto Elektromechanikos fakultetą, inžinierius elektromechanikas. 1971–1975 m. mokėsi Kauno politechnikos instituto neakivaizdinėje aspirantūroje.
1968–1979 m. Utenos trikotažo fabriko elektros cecho vyresn. inžinierius, viršininkas, vyr. mechanikas, vyr. energetikas, 1979 m. Utenos alaus kombinato pilstymo cecho viršininkas, nuo 1979 m. Utenos teritorinės vandentiekio ir kanalizacijos valdybos, vėliau UAB „Utenos vandenys“ direktoriaus pavaduotojas, energetikos ir mechanikos skyriaus ūkio viršininkas. Nuo 2004 m. Vyriausybės atstovas Utenos apskričiai.
Nuo 1990 m. Lietuvos socialdemokratų partijos Utenos rajono skyriaus narys.
Kelių išradimų autorius.
Petras Nadzeika
Petras Nadzeika (1901 m. kovo 26 d. Nedzingėje, Alytaus raj. – 1928 m. vasario 23 d. Uleikiškėse, prie Liškiavos) – Lietuvos savanoris, partizanas.
Biografija
1918 m. išėjo į Lietuvos kariuomenę savanoriu, kovojo prieš bolševikus ir lenkus, iki 1922 m. partizanavo lenkų užnugaryje. Dalyvavo steigiant Perlojos respubliką, nuo 1925 m. – Lietuvos socialdemokratų partijos Perlojos organizacijos narys.
1927 m. rugsėjo 9 d. – plečkaitininkų surengto Alytaus sukilimo dalyvis. Sukilimui pralaimėjus, emigravo į Lenkiją. 1927 m. lapkričio 5 – 6 d. Rygoje dalyvavo Lietuvos socialdemokratų organizacijos užsienyje konferencijoje. Gabendavo per sieną nelegalią socialdemokratų literatūrą. Kartu su bičiuliu J. Miškiniu žuvo susišaudyme su pasienio policija.
Zanklos tvanas
thumb|300px|Viduržemio jūros užtvindymas pro [[Gibraltaras|Gibraltaro (A) ir Sicilijos (F) sąsiaurius prieš 5,3 mln. m.]] thumb|300px|Vandens srautas pro Gibraltarą į Viduržemio jūrą (dailininko interpretacija) thumb|300px|Vandens srautas pro Gibraltarą į Viduržemio jūrą, vaizdas iš Atlanto pusės (dailininko interpretacija) Zanklos tvanas  – hipotetinis tvanas, kurio metu, spėjama, prieš 5,33 mln. metų buvo vandeniu užpildyta Viduržemio jūra. (Blanc, 2002).
Pagal šį modelį vanduo iš Atlanto vandenyno užpildė iki tol tuščią būsimos Viduržemio jūros dubenį pro sąsiaurį (dabartinis Gibraltaro sąsiauris). Spėjama, kad tvanas truko nuo kelių mėnesių iki dvejų metų. (e.g. Roveri et al., 2008).
Jūros lygio kilimas galėjo siekti iki 10 metrų per dieną. (e.g. Garcia-Castellanos et al., 2009). Šio straipsnio autoriai spėja, kad tada vanduo sruvo daugiau kaip 1 km skardžiu, srauto debitas buvo iki 108 m³/s, apie 1000 kartų didesnis už šių dienų Amazonės debitą. Gibraltaro sąsiaurio dugno struktūrų tyrimai rodo, kad tvindymo kanalo nuolydis buvo gana lėkštas, o ne status skardis.
Ne visi moksliniai tyrimai palaiko, kad įvykis buvo katastrofiškas. Daug autorių mano, kad normalios Viduržemio jūros formavimasis po Mesinos stadijos Lago Mare epizodo buvo daug daugiau laipsniškas.
Lišna (Liublino vaivadija)
Lišna  – kaimas Lenkijos rytuose, Slavatičės valsčiuje, Palenkės Bialos apskrityje, Liublino vaivadijoje. Kaimas yra apie 4 km į šiaurę nuo Slavatičės, apie 42 km į pietryčius nuo Palenkės Bialos ir apie 92 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Odžibviai
Odžibviai (Ojibwe, Ojibwa), taip pat čipevai (Chippewa), anišinapiai (Anishinaabe, dgs. Anishinaabeg/ᐊᓂᔑᓈᐯᒃ) – indėnų algonkinų tauta, gyvenanti Kanadoje (Manitoboje ir Ontarijuje) bei JAV (Minesotoje, Mičigane, Viskonsine, Montanoje, Šiaurės Dakotoje). Populiacija – apie 330 tūkst. žmonių. Tai viena skaitlingiausių JAV ir Kanados indėnų tautų. Vartoja odžibvių kalbą (algonkinų šeima), taip pat anglų, prancūzų kalbas. Dauguma tikinčiųjų – krikščionys (katalikai ir protestantai-metodistai), yra tradicinės tikybos (Midewiwin) sekėjų.
Skirstomi į šias pagrindines grupes:
Tradicinė kultūra panaši į kitų poarkčio bei šiaurės rytų indėnų. Tradiciškai vertėsi medžiokle, žvejyba, rankiojimu. Pietvakarių odžibviai ir sotai teberankioja laukinius ryžius, klevų sulą. XVII–XVIII a. įsitraukė į prekybą žvėrių kailiais, tai tapo pagrindine odžibvių ūkio šaka. Dabar dalis odžibvių ūkininkauja, kiti dirba samdomus darbus ūkiuose, miškų kirtavietėse, rūdynuose, paslaugų bare, daug išvykę į miestus (ypač Mineapolį). Tradicinę medžioklę ir rankiojimą išlaikę šiaurės odžibviai.
XIX a. sudarytos rezervacijos, o XX a. pradėjo gyventi sėsliai. Keletas mažųjų giminingų šeimų sudarydavo bendruomenę iš 20–50 žmonių, kuriai vadovaudavo vadas. Santuoka neolokalinė, buvo paprotys už nuotaką atidirbti. Skirstėsi į totemines gimines (išskyrus šiaurės odžibvius). Pietvakarių odžibviai ir sotai iki XX a. 8-ojo dešimtmečio išlaikė gimininę egzogamiją. Šiaurės odžibvių didžiosios šeimos jungdavosi į pusiau sėslias medžiotojų bendruomenes, kurioms vadovavo seniūnai. Būta daugpatystės, levirato, sororato, santuokų tarp pusbrolių ir pusseserių. Miestuose gyvenantys odžibviai dažnai prisideda prie talkų savo gimtosiose rezervacijose.
Nuo XX a. 6–7 dešimtmečių pradėjo kurtis rezervacijų savivaldos institucijos. Tradicinei tikybai būdingas totemizmas, šamanizmas, tikėjimas dvasiomis-globėjomis, aukščiausiuoju Dievu Kiči-Manitu. Išlikę mitai apie kultūrinį didvyrį Nanabožą ir kanibalą Vindigą. Būta slaptųjų žynių draugijų. Odžibviai išlaikę dalį tradicinių apeigų (būgno šokį), liaudies mediciną, žaidimus, amatus, meną.
Žaliakojis tulikas
Žaliakojis tulikas (Tringa nebularia) – tilvikinių (Scolopacidae) šeimos paukštis. Kūno viršutinė pusė rudai pilka su rusvomis ir balsvomis dėmėmis. Antuodegis baltas. Uodega su skersais dryžiais. Galva, kaklas ir šonai išilgai dėmėti. Pilvas baltas. Snapas storokas, pariestas į viršų. Kojos rusvai žalios.
Lietuvoje dažnas traukimo metu. Gyvena seklių vandenų pakrantėse.
thumb|230px|left|Žaliakojis tulikas
Gvianos Amazonijos nacionalinis parkas
Šis nacionalinis parkas gali būti pasiekiamas tik oro transportu ar piroga.
Parkas dengia 20 300 km² plotą, o dar 13 600 km² yra antrinės apsaugos lygio.
1992 m. nacionalinio parko įsteigimo Prancūzijos Gvianoje idėją Jungtinių Tautų Aplinkos ir plėtros konferencijoje pasiūlė tuometis Prancūzijos prezidentas François Mitterrand. 1993 m. buvo sukurta speciali misija šio parko sukūrimui. 1995 m. projektas buvo paruoštas, tačiau 1997 m. atmestas.
1998 m. birželio 21 d. pripažinimo teises gavo vietiniai indėnai ir maronai, gyvenantys būsimo nacionalinio parko teritorijoje.
2006 m. buvo pristatytas paskutinis nacionalinio parko projektas. Kitais metais projektas buvo įgyvendintas ir 2007 m. birželį susirinko pirmoji Gvianos Amazonijos nacionalinio parko taryba.
Kartu su kaimyniniu Tumukumakio nacionaliniu parku Brazilijoje tai yra didžiausia Amazonijos miškų saugojimo vieta pasaulyje.
Ševčenkos enciklopedija
miniatiūra|Ševčenkos enciklopedija Ševčenkos enciklopedija (ukrain. Шевченківська енциклопедія) – ukrainietiška literatūros enciklopedija.
Parengė НАНУ literatūros institutas.
Nuorodos
Ševčenkos enciklopedijos tinklalapis
F1 2015
F1 2015 – „Codemasters“ žaidimas paremtas Formulės 1 lenktynėmis (2015 m. sezonu). Tai yra septintasis šio žanro „Codemasters“ žaidimas. Jis pasirodė 2015 m. liepos 10 d.
Žaidime yra visi oficialūs 20 Formulės 1 lenktynininkai, komandos ir visos 2015 m. sezono trasos (įskaitant naująją Hermanos Rodrigues). Tai yra pirmas „Codemasters“ F-1 žaidimas, išleistas aštuntos kategorijos konsolėms – Wii U, PlayStation 4 ir Xbox One.
Žaidimą valdo naujasis EGO Engine 4.0, kuris leido leidėjams ženkliai patobulinti žaidimą, ypač grafikos fizikos srityje. Pirmą kartą šios serijos žaidime pristatyta „Pro Season“ funkcija – čia žaidėjams yra sukurtos aukščiausio sunkumo sąlygos (be žemėlapio, visokių papildomų pagalbų ir pan.).
Žaidimas leidžia PlayStation 4 ir Xbox One konsolių savininkams naudojantis balso atpažinimo sistema bendrauti su savo lenktynių inžinieriumi.
Bagdonai (Darkiemis)
Bagdonai arba Peskai (, nuo 1938 m. liepos 15 d. Kleinsausreppen, 1945–1946 m., nuo 1946 m. ) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Krasnojarskojės kaimo gyvenvietės kaimas Angrapės dešiniajame krante į pietus nuo Darkiemio.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities kaimas. Priklausė Vėdarų parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono, 1947 m. birželio 25 d. – 2008 m. birželio 30 d. Lvovskojės apylinkės kaimas.
Miškiniškės
Miškiniškės – kaimas Zarasų rajono savivaldybėje, 4 km į pietryčius nuo Suvieko, netoli Čičirio ežero įlankos. Praeina keliukas Raginė–Kvintiškių koplyčia.
Tribadija
right|200px
Tribadija ( 'trinti') – lesbiečių praktikuojama sekso rūšis, kai lytiškai pasitenkinama trinant lytiniais organais įvairias partnerės kūno vietas arba bandant imituoti sueitį, stengiantis įstumti į makštį varputę, trinant varputes tarpusavyje. Šis pasitenkinimo būdas naudojamas ir kaip masturbacijos technika, kai trinamasi į standžią pagalvę ar panašų daiktą.
Iki XX a. vidurio tribadija vadinta apskritai moterų homoseksualumas (lesbietiškumas).
Bonobų patelių tribadija
Šis sekso variantas naudojamas ne tik žmonių. Žinoma, kad taip seksualiai pasitenkina ir bonobų (mažųjų šimpanzių) patelės, trindamosi genitalijomis į kito patelės genitalijas. Tai vadinama GG trynimas (, iš genito-genital).
Algetis
Algetis  – upė pietinėje Gruzijoje, Kvemo Kartlio regione; Kuros dešinysis intakas. Prasideda Trialetijos kalnagūbryje, Kldekario kalno papėdėje. Teka į pietryčius, aukštupyje prateka miškingu tarpekliu. Vidurupyje upė patvenkta, susidaręs Algečio tvenkinys. Toliau upė teka lyguma.
Pagrindiniai intakai: Dachvischevis ir Gudarechisckalis.
Upės aukštupyje įsteigtas Algečio nacionalinis parkas. Prie Algečio įsikūręs Marneulio miestas.
Ayeyawady United FC
Ayeyawady United Football Club, o trumpiau „Ayeyawady United“ (MY ဧရာဝတီယူနိုက်တက် ဘောလုံးအသင်း) – Mianmaro futbolo klubas iš Patheino.
Istorija
Klubas įkurtas 2009 m. Nuo 2009 m. sezono rungtyniavo Nacionalinėje lygoje.
2021 m. dėl pandemijos čempionatas nevyko. 2022 m. čempionate iškovojo penktą vietą.
UEFA Intertoto taurė 2002 m.
2002 m. Intertoto taurė – turnyras, įvykęs 2002 m. vasarą. Turnyrą laimėję trys klubai –, ir  – pateko į  pagrindinį etapą.
Austriška nacionalinė enciklopedija
Austrijos nacionalinė enciklopedija arba Alfabetinis žinotinų Austrijos Imperijos dalykų išdėstymas – austriška visuotinė enciklopedija, išleista XIX a.
1-6 tomai išleisti 1835–1837 metais, papildomas tomas – 1838 m.
Alžutėnai
Alžutėnai – kaimas Utenos rajono savivaldybės pietrytinėje dalyje, 9 km į šiaurės rytus nuo Saldutiškio.
Miškiniškiai I
Miškiniškiai I – kaimas Anykščių rajono savivaldybėje, 5 km nuo Skiemonių.
Erotomanija
Erotomanija (🇬🇷 'meilė' + 🇬🇷 'manija') – lytinis nukrypimas, pasireiškiantis ypatingu potraukiu nepažįstamam, dažnai – aukštesnio socialinio statuso asmeniui, pasižyminčiu grožiu, intelektu ar pripažinimu. Paprastai nustatoma moterims, bet vyrų nusikaltimų atvejai dažnesni. Pirmasis patalogiją aprašė prancūzas Gaëtan Gatian de Clerambault.
Ribiniu atveju byloja apie ūmesnę, patologinę maniją, kuri ilgainiui gali virsti persekiojimu ar klaidingu įsitikinimu, kad esama realių santykių su konkrečia įžymybe. Trokštamam objektui kasdien siunčiami laiškai, jam nuolat skambinama telefonu. Į objekto mėginimą atsikratyti tokį dėmesį rodančio asmens pastarasis visiškai nereaguoja.
Erotomanija kartais klaidingai tapatinama su hiperseksualumu.
Visuotinė Nyderlandų enciklopedija
Visuotinė Nyderlandų enciklopedija – visuotinė enciklopedija, XIX a. išleista Amsterdame, Nyderlanduose. 1-15 tomai buvo išleisti 1865–1868 m.
Jonas Biržiškis
Jonas Biržiškis (g. 1932 m. balandžio 12 d. Bagdonuose, Kaltinėnų valsčius, Tauragės apskritis) – Lietuvos kelių inžinierius, visuomenės bei politinis veikėjas.
Biografija
Mokėsi Pajūrio mokykloje, Šilalės gimnazijoje. 1949 m. kartu su tėvais, broliu ir trimis seserimis ištremtas į Irkutsko srities Bodaibo rajoną. 1958 m. baigė Irkutsko kalnakasybos ir metalurgijos institutą.
1958–1990 m. Lietuvos statybinių medžiagų ir kelių tiesimo įmonių vyr. darbų vykdytojas, vyr. inžinierius. 1964–1965 m. Vilniaus universiteto, 1988–1994 m. Vilniaus inžinerinio statybos instituto, 1989–1990 m. dar ir Kauno politechnikos instituto dėstytojas, nuo 1993 m. docentas. 1978 m. technikos mokslų kandidatas.
1990 m. kovo 29 d. – 1996 m. gruodžio 12 d. Kazimiros Prunskienės, Alberto Šimėno, Gedimino Vagnoriaus, Aleksandro Abišalos, Bronislovo Lubio, Adolfo Šleževičiaus, Mindaugo Stankevičiaus Vyriausybėse - LR susisiekimo ministras. 1997–2000 m. asociacijos „Lietuvos keliai“ prezidentas. 2000–2006 m. bendrovės „Lietuvos geležinkeliai“ generalinis direktorius. 28 išradimų autorius.
Kita veikla
J. Biržiškio iniciatyva Biržiškių giminės sodyboje Pailgočio kaime (Šilalės raj.) 2015 m. atidengtas akmuo atkurtos Lietuvos valstybės pirmajai Vyriausybei įamžinti, kaimo kelyje pasodinta atminimo ąžuolų alėja – po ąžuolą, skirtą pirmosios vyriausybės ministrams ir septyniems premjerams.
Veksfordas
Veksfordas – miestas pietryčių Airijoje, uostas prie Airijos jūros Veksfordo įlankos ir Sleino upės estuarijos. Grafystės centras.
Istorija
Miestas įkurtas apie 800 m. vikingų.
Strokiniai
Strokiniai – kaimas Utenos rajono savivaldybės pietrytinėje dalyje, 9 km į šiaurės rytus nuo Saldutiškio.
Jolanta Dičkutė
Jolanta Dičkutė (g. 1970 m. gruodžio 8 d. Kaune) – Lietuvos politikė, medikė, 2004-2009 m. Europos parlamento narė iškelta Darbo partijos.
Biografija
Gimė 1970 m. gruodžio 8 d. Kaune. 1989-1995 m. - ikidiplominės studijos Kauno medicinos universiteto Medicinos fakultete. 1995-1996 m. atliko pirminę rezidentūrą Ukmergės rajono ligoninėje. 1996-1998 m. atliko antrinę pediatrijos rezidentūrą Kauno medicinos universitete. 1998-2002 m. mokėsi doktorantūros studijose Kauno medicinos universiteto Visuomenės sveikatos fakulteto Profilaktinės medicinos katedroje. 2002 m. baigė neakivaizdines visuomenės sveikatos magistrantūros studijas Šiaurės šalių Visuomenės sveikatos mokykloje (Geteborgas, Švedija). Nuo 2002 m. Kauno medicinos universiteto Profilaktinės medicinos katedros lektorė. 2004 m. išrinkta į Europos parlamentą.
Alexandre Cabanel
Aleksandras Kabanelis (, 1823 m. rugsėjo 29 d. – 1889 m. sausio 23 d.) – XIX a. Prancūzijos tapytojas, akademistas. Jo paveikslas „Veneros gimimas“ laikomas vienu garsiausių XIX a. akademinio meno kūrinių.
Glemboč Vielkai
Glemboč Vielkai  – kaimas Lenkijos šiaurės rytuose, Šumovo valsčiuje, Zambruvo apskrityje, Palenkės vaivadijoje. Kaimas yra apie 6 km į šiaurės vakarus nuo Šumovo, apie 14 km į vakarus nuo Zambruvo ir apie 77 km į vakarus nuo vaivadijos centro Balstogės. Per kaimą teka Ružo upė. Netoli kaimo stovi apleisti bunkeriai, kurie priklausė Molotovo linijai.
Commerzbank-Arena
Commerzbank-Arena – stadionas Frankfurte, Hesene. Vienas didžiausių stadionų Vokietijoje. Taip pat žinomas ir kaip Waldstadion. Pavadintas bankų koncerno „Commerzbank“ vardu. Stadionas gali talpinti 52 000 žiūrovų. Daugiausiai naudojamas futbolo ir amerikietiškojo futbolo rungtynėms. Savo namų rungtynes šiame stadione žaidžia Frankfurto Eintracht ir Frankfurto Galaxy klubai. Stadionas pastatytas 1925 m.
Rekonstrukcija
2002 m. prasidėjo stadiono rekonstrukcija, kuri tęsėsi iki 2005 m. Stadionas rekonstruotas jo neuždarius (dėl rekonstrukcijos nebuvo nukeltos nei vienos varžybos). Stadiono atnaujinimui buvo sunaudota 80 000 kubinių metrų betono ir 12 000 tonų plieno. Požeminė automobilių stovėjimo aikštelė gali talpinti 1800 automobilių. Arenos stogas sveria 2500 tonų, o videokubas – 30 tonų. Iš viso rekonstrukcija kainavo 171 mln. eurų.
Renginiai
1966 m. vyko bokso kova tarp Muhammad Ali ir Karl Mildenberger. 1976 m. Europos futbolo čempionato pusfinalyje susitiko Lenkijos ir Vakarų Vokietijos nacionalinės futbolo ekipos.
Po rekonstrukcijos 2005 m. Commerzbank-Arena buvo surengtas Konfederacijų taurės finalas, kuriame žaidė Brazilija ir Argentina.
2006 m. stadione buvo sužaistos penkerios XVIII pasaulio futbolo čempionato rungtynes.
Mediniškis
Mediniškis – viensėdis Utenos rajono savivaldybės pietrytinėje dalyje, 8 km į šiaurės rytus nuo Saldutiškio.
Miškiniškiai II
Miškiniškiai II – kaimas Anykščių rajono savivaldybėje, 11 km nuo Skiemonių.
Vladas Algis Gapšys
Vladas Algis Gapšys (1932 m. sausio 2 d. Juodupiuose, Baisogalos valsčiuje – 2019 m. gruodžio 27 d. Vilniuje ) – Lietuvos inžinierius mechanikas, mašinų gamybos technologas, technologijos mokslų daktaras.
Biografija
1955 m. baigė Kauno politechnikos institutą. 1968 m. technikos mokslų kandidatas, docentas
1955–1959 m. Kauno politechnikos instituto, 1959–1982 m. Vilniaus inžinerinio statybos instituto (iki 1969 m. KPI Vilniaus filialas) dėstytojas, nuo 1972 m. docentas. 1961–1967 m. Metalo pjovimo staklių instituto Vilniaus filialo vyr. inžinierius, 1967–1991 m. to filialo direktorius. 1991–1997 m. įmonės „Precizika“ direktorius. Nuo 1998 m. Lietuvos pramonininkų konfederacijos atstovas Lietuvos Respublikos Seime ir Lietuvos Respublikos Ministro Pirmininko patarėjas mokslui ir technologijoms. Žurnalo „Mokslas ir technika“ redakcinės kolegijos narys. Lietuvos inžinerinės pramonės asociacijos viceprezidentas.Yra mokslo ir technikos premijos laureatas (1966), apdovanotas Ordino už Nuopelnus Lietuvai Riterio kryžiumi.
Svarbiausi darbai iš šlifavimo staklių virpesių, Lietuvos mašinų ir prietaisų pramonės ekonominės raidos.
Rašai
left|120px
Rašai – ežeras šiaurės rytų Lietuvoje, Rokiškio rajone, apie 3 km į rytus nuo Jūžintų, 0,75 km nuo pietvakarinės Sartų įlankos. Nusidriekęs iš šiaurės į pietus 3,3 km, plotis siekia 1,1 km. Altitudė 99,8 m. Einant iš šiaurės į pietus ežeras siaurėja. Šiaurėje yra giliausia Rašų vieta – 7,8 m. Ežeras telkšo ledyninėje rinoje. Kranto linija, kurios ilgis 9,5 km, labai vingiuota. Krantai daugiausia žemi, pelkėti, lėkšti, tik rytinis aukštesnis, daugiausiai apaugę medžiais ir krūmynais. Apyežerė pelkėta – plyti Paaudrio, Ažubalių, Šalkaščiūrio pelkės. Į šiaurę plačiai driekiasi Paaudrio durpynas. Vidurinėje ir pietinėje ežero dalyje yra 4 salos (0,61 ha, 0,12 ha, 0,07 ha ir 0,07 ha). Atabradas šiaurėje durpingas ir dumblėtas, pietuose – smėlingas.
Gauštvinis
left|120px
JAV Mergelių Salų futbolo čempionatas
JAV Mergelių Salų futbolo čempionatas – futbolo pirmenybės, nuo 1997 m. vykstančios Mergelių Salose. Skirstomos į dvi pagrindines lygas: St Croix Soccer League ir St Thomas League. Salų nugalėtojas paaiškėja tarp kiekvienos lygos dviejų geriausių komandų. Pirmąją ir antrąją vietas lygoje užėmusios komandos kvalifikuojamos į CONCACAF Čempionų lygą.
Gauštvinis
Gauštvinis – ežeras vidurio Lietuvoje, Kelmės rajone, apie 6 km į šiaurę nuo Tytuvėnų, Didžiojo Tyrulio durpyno pietiniame pakraštyje. Nusidriekęs šiaurės-pietų kryptimi 3 km, plotis siekia 0,56 km. Gylis iki 5 m. Altitudė 115,5 m. Ežero dubuo rininės kilmės. Krantai žemi, daug kur apaugę miškais (šiauriau – Šimšos miškas, piečiau – Paežerio miškas), pievomis ir krūmynais, pelkėti. Suteka Šimša ir Spangupis, pietuose išteka Dubysos intakas Gryžuva. Gauštvinio ežeras įeina į Užpelkių botaninį-zoologinį draustinį.
Vakariniame ežero krante įsikūręs Pagauštvinio kaimas, pietiniame – Tolučių kaimas.
Ežerėvardis Gaũštvinis (arba Gauštvinỹs) kildinamas iš žodžio gaužtis („gūžtis, tūpti, kūprintis“).
Gyvūnija
Ežero pakrantėse yra sutinkamas labai retas Lietuvos raudonosios knygos vabzdys – didysis karališkasis laumžirgis.
Álvaro de Mendaña de Neira
thumb|200px|Alvaras de Mendanja de Neira
JAV Mergelių Salų futbolo čempionatas
Nugalėtojai
Soccer Championship:
Álvaro de Mendaña de Neira
Alvaras de Mendanja de Neira (Álvaro de Mendaña de Neira; 1542–1595 m. spalis) – Ispanijos keliautojas, Ramiojo vandenyno tyrinėtojas.
JAV Mergelių Salų futbolo čempionatas
Nugalėtojai
Premier League:
Šaltinis:
Emo
Emo – hardcore punk muzikos substilius, atsiradęs XX a. 9-ojo dešimtmečio viduryje. Pirmiausia emo buvo vartotas kaip apibūdinimas to meto nepriklausomo (indie) roko grupėms, kurios turėjo tam tikrus nusistovėjusius bruožus.
Álvaro de Mendaña de Neira
Biografija
Ispanų keliautojas Pedras Sarmientas de Gamboa pasiūlė vicekaraliui surengti kelionę jūra į vakarus ieškant aukso. Tačiau Garsija de Kastro kelionei vadovauti paskyrė Medanja de Neirą. 1567 m. lapkričio 20 d. du laivai su 150 žmonių įgula išplaukė iš Kaljao uosto į pietvakarius, ieškodami mitinės Terra Australis. 1568 m. ekspedicija pasiekė Niuės ir Tuvalu salas, vėliau – Saliamono Salas (ištyrinėjo Santa Isabelės, Gvadalkanalio, San Kristobalio ir kt. salas). Neradę aukso, keliautojai pro Veiko salą grįžo į Akapulką.
Vėliau Alvaras de Mendanja de Neira bandė surengti antrą kelionę, kad kolonizuotų Saliamono Salas. Nors karaliaus leidimą jis turėjo, po nesėkmingos pirmos kelionės niekas jo remti nebenorėjo, o dėdė jau buvo miręs. Visgi, naujasis vicekaralius Garsija Hurtadas de Mendosa parėmė ekspediciją, tikėdamasis, kad Saliamono Salose įsteigta kolonija padės atbaidyti britų piratus iš Okeanijos. Naują ekspediciją sudarė 4 laivai su 400 žmonių įgula, vedami portugalų kapitono Pedro Fernandeso de Kirozo. 1595 m. keliautojai išplaukė iš Kaljao uosto. Pakeliui jie atrado Markizų salas, vieną iš Kuko salų (Pukapuką), vieną iš Tuvalu salų (Niulakitą), kol pasiekė Saliamono Salas. Ten tuo metu išsiveržė ugnikalnis, o konkistadorų įkurtoje Santa Kruso kolonijoje dauguma kolonizatorių susirgo maliarija. Be to, prieš ispanus sukilo vietiniai gyventojai. 1595 m. spalio 18 d. žuvo ir Alvaras de Mendanja de Neira (Ndende salelėje). Likę ekspedicijos dalyviai pasitraukė į Filipinus.
Rašai
Pro Rašų ežerą iš šiaurės rytų į pietus teka Šventoji, iš Gačionių ežero įteka Minkūnė. Ežero pratakumas 7252 % per metus.
Emo
Prasidėjus dešimtajam XX a. dešimtmečiui, į emo muzikos sceną ėmė integruotis indie rock atlikėjai, paskatinti anuomet garsios grupės Fugazi, kurios sudėtyje buvo ankstesnių grupių Rites Of Spring ir Embrace lyderiai Ian MacKaye ir Guy Picciotto. Ši indie rock interferencija, sietina su grupėmis Sunny Day Real Estate ir Texas Is The Reason, skirtingai nei hardcore atlikėjai, įnešė į emo ramumo, sumažino chaosą ir suteikė melodijos. Šis jau vadinamasis post–emo indie rock sukėlė antrąją per paskutinįjį dešitmetį trukusią emo muzikos epochą, kuri baigėsi iširus pagrindinėms grupėms arba kai kurioms pasitraukus į overground'ą.
Rašai
Ežere sugaunamos lydekos, ešeriai, plakiai, aukšlės, pūgžliai, lynai, raudės, seliavos, karšiai, kuojos, karosai, meknės, šapalai, gružliai, dyglės, kirtikliai.
Emo
Pogrindžio emo grupės neišnyko, tačiau naujai susikūrusios roko kompanijos, kuriom įtaką padarė emo, žengė populiarumo keliu ir tik prisidengė žinoma tapusia stiliaus etikete, nors toliau ėmė groti populiarąją roko muziką. Šiais laikais prie emo kai kas priskiria masinių žiniasklaidos priemonių iškeltas punk-pop grupes kaip Fall Out Boy, Panic! At The Disco, tačiau tai sukelia daug diskusijų ir prieštaravimų. Iš esmės todėl, kad emo buvo pogrindžio scenos dalis ir nebuvo labai apibrėžta muzika.
Rašai
Rašai patenka į Sartų regioninį parką. Prie ežero įsikūrę Aušrėnų, Bileišių, Tarnavos kaimai. Vakarinėje pakrantėje yra buvusio Tarnavos dvaro sodyba. Rytiniu krantu eina riba su Zarasų rajonu.
Emo
Emo yra pogrindžio muzika ir emo grupėmis yra laikomos tos, kurios kuria tokią kultūrą, o ne naudojasi idėja, pritaikiusios ją masinėms populiarumo priemonėms idant patektų į komercializmo terpę.
Rašai
Vandenvardis Rašai̇̃ siejamas su žodžiais rašyti, raštas, rašytė ('kerša karvė') ir plg. Pirminė šaknies raš- reikšmė galėjo reikšti objekto vingiuotumą, laužytumą.
Emo
Bruožai
Hardcore emo muzikai būdingas rėkiantis vokalas, o tekstuose daug savistabos (introspection). Indie/Emo grupėms būdingas ramesnis vokalas, bet tekstuose išlieka nemažiau savistabos ir asmeniškumo. Punk-Pop/Emo grupių dainoms būdingi gan naivūs, tačiau skaudūs tekstai. Iš instrumentinės pusės, šiai muzikai būdingas melodingumas, kartais dideli kontrastai tarp vienas po kito einančių kūrinio dalių ir jungtinis, bei painus gitarų skambesys. Indie/Emo muzika ne tokia chaotiška kaip Hardcore, o Punk-Pop pasižymi daugeliui patinkančiu skambesiu.
Raida XX a. 9-ajame deš.: hardcore
Emo atsiradimui padarė įtaką Hüsker Dü albumas Zen Arcade (1984), kuris peržengė Hardcore ribas. Vašingtone, JAV atsiradusi emo muzika buvo Hardcore scenos dalis ir po truputi plito šalyje. Labiausiai atpažįstami to meto grupių vardai yra Rites of Spring, Embrace, One Last Wish, Beefeater, Gray Matter, Fire Party, ir, truputi vėliau, Moss Icon. Daugelis to meto emo scenos grupių iširo iki ankstyvojo dešimtojo dešimtmečio.
Raida XX a. 10-ajame deš.: indie ir post-hardcore
Reikia paminėti didelę įtaką ne tik muzika, bet ir veikla dariusią grupę Fugazi (sukurta 1987). Tai grupė su Hardcore pionieriumi Ian MacKaye iš Embrace, Minor Threat ir Guy Picciotto iš Rites Of Spring. Nors ryšiai su Emo muzika akivaizdūs tačiau Fugazi negrojo Emo. Tai Post-Hardcore, Indie Rock grupė. Būtent Fugazi padarė įtaką vėliau atsiradusiai tiek Indie Rock/Emo scenai tiek Post-Hardcore/Emo grupėms. Vienas ryškiausių Indie Rock/Emo scenos albumų yra grupės Sunny Day Real Estate „Diary“ (1994), kuris padarė įtaką vėlesnėms grupėms kaip Mineral, Elliott. Paminėtinos ir Braid, Cap’n Jazz, Texas Is The Reason, Christie Front Drive, Cursive, Jimmy Eat World, The Promise Ring, kurių skambėsio rasime šių dienų grupėse. Įtaką padarė ir Jawbreaker su truputi į Punk-Pop linkusiu skambėsiu bei švelnesnio Hardcore grupė iš Niu Džersio Lifetime. Iš Post-Hardcore galima paminėti Drive Like Jehu, At The Drive-In. Daugelis minėtų grupių iki dešimtmečio pabaigos iširo arba pradėjo skambėti labiau Punk-Pop.
Raida XXI a.: populiarioji scena
Prasidėjus XXI a., buvusios emo grupės peržengė mainstream’o ribas (pvz., Jimmy Eat World su 2001 m. albumu „Bleed American“), o naujai susikūrusios roko grupės tik rėmėsi seniau gyvavusia kultūra, mėgindamos dalį bruožų perteikti sukomercializuotoje muzikoje. Emo buvo pakrikštyti dar negirdėti akustinio roko projektai kaip Dashborad Confessional, Bright Eyes, o vėliau – Secondhand Serenade. Stiliaus etiketė pradėta klijuoti dažnai rėkiančiu vokalu pasižyminčiai grupei, nors šis kriterijus nėra teisingas, kadangi rėkimas būdingas tiek death, tiek black metalui ir kt. žanrams. Taip pat savo dainų tekstuose naudodami skaudžių išgyvenimų motyvus, emo etiketę gavo ir alternatyvaus, progresyvaus roko grupės (pvz.: Biffy Clyro, Coheed And Cambria). Masinių žiniasklaidos priemonių ypač būna reklamuojamos pop-punk grupės (Fall Out Boy, Taking Back Sunday, Panic! At The Disco, The All-American Rejects, The Used), kurios visiškai pakeitė nusistovėjusias emo tradicijas (pvz., padažytos akys, juodi nagai ar netgi ilgi dainų pavadinimai).
Natalija Zasulskaja
Natalija Zasulskaja (g. 1969 m. gegužės 28 d. Kaune) – buvusi TSRS ir Rusijos moterų krepšinio rinktinių narė, krepšinio trenerė. 2010 m. įtraukta į FIBA šlovės galeriją.
Hiperseksualumas
Hiperseksualumas – neaiškiai apibrėžtas lytinis nukrypimas, pasireiškiantis padidėjusiu lytiniu potraukiu, dideliu lytinių aktų dažnumu ir įvairumu. Jos pagrindu gali atsirasti atsitiktinkai lytiniai santykiai. Tačiau tokiai elgsenai neretai taikomi dvigubi standartai – moterys vadinamos pasileidusiomis, toks jų elgesys neretai smerkiamas. Vyriška hiperseksualumo forma vadinama satyrizmu, moteriška – nimfomanija.
Kačinekas
Kačinekas  – kaimas Lenkijos šiaurės rytuose, Šumovo valsčiuje, Zambruvo apskrityje, Palenkės vaivadijoje. Kaimas yra apie 10 km į šiaurės vakarus nuo Šumovo, apie 17 km į vakarus nuo Zambruvo ir apie 80 km į vakarus nuo vaivadijos centro Balstogės. Per kaimą teka Ružo upė.
Kirvukinės
Kirvukinės (Sternoptychidae) – švietenžuvių (Stomiiformes) šeima. Paplitusios Atlanto, Indijos ir Ramiajame vandenynuose. Gyvena iki 2 km gelmėse. Turi šviečiančiuosius organus. Kai kurios rūšys naktį vertikaliais judesiais pakyla į paviršinius vandens sluoksnius. Minta zooplanktonu.
Sistematika
Šeima skirtoma į du pošeimius. Iš viso yra 10 genčių, 71 rūšis.
Montserato futbolo čempionatas
Montserato futbolo čempionatas – aukščiausia Montserato futbolo lyga, įkurta 1995 m.
Nugalėtojai
Šaltinis:
Satyrizmas
Satyrizmas (arba satiriazė; pagal satyrus – graikų dievybes, pasižymėjusias dideliu gašlumu ir lytine galia) – vyrų lytinis nukrypimas, pasireiškiantis padidėjusiu lytiniu potraukiu, kurio nenumalšina nei labai dažni lytiniai santykiai, nei dažna lytinių partnerių kaita. Tai viena hiperseksualumo formų.
Gaiveniai (Utena)
Gaiveniai – kaimas Utenos rajono savivaldybės pietrytinėje dalyje, 8 km į šiaurės rytus nuo Saldutiškio.
Brastinis tilvikas
Brastinis tilvikas (Tringa ochropus) – tilvikinių (Scolopacidae) šeimos paukštis. Kūno viršutinė pusė juodai rusva, išmarginta baltomis dėmėmis. Antuodegis baltas, uodega balta su tamsiomis skersinėmis juostomis. Apatinė kūno dalis balta. Ant kaklo ir gurklio tamsios dėmelės. Snapas tamsus. Kojos tamsios, žalsvos.
Lietuvoje vietomis dažnas. Aptinkamas kovo – rugsėjo mėn. Mėgsta raistus, mišrių miškų tankynes, upelių, ežerėlių pakrantes. Paprastai peri medžiuose, rečiau ant kupstų. Kiaušinius deda į kitų paukščių apleistus lizdus. Dėtyje būna 10 kiaušinių.
Domino
thumb|Domino Domino, dominas – stalo žaidimas, kurio tikslas sudėlioti domino kauliukų grandinę. Kauliukai turi liestis vienodu taškų skaičių turinčiomis pusėmis.
Domino kauliukas tai į dvi dalis padalintas stačiakampis. Vienoje pusėje gali būti nuo 0 iki 6 taškų, 7 rūšių domino pusės. Standartinį domino rinkinį sudaro 28 žaidimo detalės vadinamos kauliukais, domino ar kortomis. Domino kauliukai gali būti pagaminti iš kaulo, plastmasės, metalo ar medienos. Domino kauliukai yra tik žaidimo pagrindas pan. kaip kortos, patys žaidimai yra labai įvairūs.
Taisyklės
thumb|Domino
Blokas. Šiam žaidimui reikia ne mažiau nei dviejų žaidėjų ir vieno domino rinkinio. Kauliukai užverčiami, dedami ant stalo ir sumaišomi. Tuomet žaidėjai traukia po vieną domino kauliuką ir kiekvienas suskaičiuoja savo ištraukto kauliuko taškų sumą. Ištraukęs didesnį skaičių partneris pradeda žaidimą. Abu žaidėjai ištraukia po 7 kauliukus ir vienas kitam jų nerodo. Pradedantysis žaidėjas deda vieną atverstą kauliuką ant stalo, o kitas gali dėti tik tokį kauliuką, kuris turi tokį patį skaičių, kaip ir ant stalo gulinčio kraštinio kauliuko pusė. Žaidimas baigiamas, kai vienas iš žaidėjų nebeturi kauliukų arba kai abu žaidėjai nebeturi ėjimų. Tokiu atveju nugalėtoju tampa žaidėjas, kurio kauliukų taškų suma yra mažesnė. Laimėtojas gauna tiek taškų, kiek gaunama sudėjus pralaimėjusiojo kauliukų taškus. Dažniausiai žaidžiama iki 50 arba 100 taškų.
Domino rinkinių gamyba
thumb|Domino Europietiško stiliaus domino yra tradiciškai gaminami iš dramblio kaulo arba tamsaus kietmedžio, pvz.: juodmedžio. Naujausi domino rinkiniai dažniausiai gaminami iš plastiko arba įvairių gamtinių medžiagų: akmens (marmuro, granito), medžio (uosio, ąžuolo, raudonmedžio ir kedro), metalo (žalvario arba alavo), keraminio molio ar net matinio stiklo arba krištolo. Šie rinkiniai atrodo labai patraukliai ir ekstravagantiškai.
Istorija
thumb|Domino žaidėjai. Domino vienetai buvo istoriškai išraižyti iš dramblio kaulo ar gyvūnų kaulų su mažomis, apvaliomis kauliukų duobutėmis iš juodmedžio. Žaidimo pavadinimas kilęs nuo Venecijos karnavalo kaukės, žinomos kaip domini, kuri buvo balta su juodomis dėmėmis. Šios kaukės taip buvo pavadintos, savo ruožtu, nes jos panašios į prancūzų kunigų žiemos gaubtus, kurie yra juodi iš išorės, o baltas viduje. Pavadinimas galiausiai kilęs iš lotyniško žodžio dominus, kuris reiškia „ponas“ ar „meistras“.
thumb|Domino rinkinys.
Medison įvėrinys
250px|miniatiūra|dešinėje|Medison įverinys Medison įvėrinys – horizontalus įvėrinys kaklo srities odoje virš raktikaulių. Tai vienas iš paviršinių įvėrinių, pasižymi dažnai pasitaikančiais slanka ir atmetimu. Įvėrinių kanalų žaizdos ilgai gyja. Medison įvėrinys pavadintas pagal pirmą asmenį, viešai susietą su šio tipo įvėriniais. Tai buvo pornofilmų aktorė Madison Stone.
Sveikatos klausimai
Labai dažnai Medison įvėriniai atmetami ar slenka. Pagal neformalių tyrimų, kuriuos atliko Profesionaliųjų įvėrikų asociacija, iš 12 žmonių, turėjusių Medison įvėrinius, devynių įvėrinius teko pašalinti dar per pirmus metus dėl prasidėjusio slinkimo, o likusius tris – dėl įvėrinio kanalo negijimo. Dėl prasto gijimo, slankos ar atmetimo Medison įvėriniai gali palikti randus. Pirmasis Medison įvėrinys paprastai būna hanteliukas, kuris gali būti lankstusis. Kartais Medison įvėriniai būna karoliniai žiedai, nors šie praktiškai visada slenka ir/ar būna atmetami.
Mošcice Dolnė
Mošcice Dolnė  – kaimas Lenkijos rytuose, Slavatičės valsčiuje, Palenkės Bialos apskrityje, Liublino vaivadijoje. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Rakhine United FC
Rakhine United Football Club, o trumpiau „Rakhine United“ (MY ရခိုင်ယူနိုက်တက် ဘောလုံးအသင်း) – Mianmaro futbolo klubas iš Rachinų valstijos, Sitvės miesto.
Istorija
Klubas įkurtas 2010 m. Nuo 2011 m. rungtyniavo aukščiausioje lygoje. 2013 m. liko dvyliktoje vietoje ir iškrito į žemesnį divizioną. 2014 m. antrame divizione buvo tarp lyderių ir grįžo į stipriausią šalies lygą. Nuo 2015 m. rungtyniavo Nacionalinėje lygoje.
2021 m. dėl pandemijos čempionatas nevyko. 2022 m. Nacionalinėje lygoje tarp dešimties dalyvių liko paskutinėje vietoje.
Kulkosvaidis
thumb|right|[[M60 kulkosvaidis, įtaisytas JAV patruliniame pakrančių laive]] thumb|right|[[M2 Browning kulkosvaidis]] Kulkosvaidis – visiškai automatinis šaunamasis ginklas, pertaisymui ir iššovimui naudojantis šūvio metu sprogusio parako dujų energiją (tuo tarpu gatlingai tam naudoja šalutinę, ne parako energiją). Gali būti tiek nešiojamas, tiek stacionarus (įtaisytas laivuose, sraigtasparniuose, lėktuvuose). Kulkosvaidžiai yra skirti daugiausia naudoti kaip pėstininkų pagalbiniai ginklai ir paprastai naudojami pritvirtinti prie dvikojo ar trikojo, fiksuoto laikiklio arba sunkiųjų ginklų platformos, kad būtų užtikrintas stabilumas nuo atatrankų. Dažniausiai iššauna kelis šimtus kartų per minutę, šoviniai tiekiami iš pastovių ar išsiardančių juostų ar disko, būgno, dėžutės formos dėtuvių.
Kulkosvaidžių tipai
Yra pėstininkų ir specialiųjų kulkosvaidžių. Prie specialiųjų priskiriama aviaciniai, laivo, priešlėktuviniai, tankų, kazematiniai ir kt. Priklausomai nuo įrenginio ir kovinės paskirties, pėstininkų kulkosvaidžiai skirstomi į lengvuosius (svoris 6-12 kg, kalibras 5,45-8 mm, efektyvus nuotolis iki 1500 m). Juos kautynėse aptarnauja 1–2 kariai. Molbertinius arba sunkiuosius, įskaitant didelio kalibro (45-160 kg, 7,62- 14,5 mm, iki 3500 m). Kautynėse juos aptarnauja keletas karių. Ir universaliuosius (12-25 kg, 7,62-8 mm, iki 2000 m), leidžiantis šaudyti tiek iš dvikojų, tiek iš mašinos. Daugelyje šalių, siekiant suvienodinti kulkosvaidį šautuvo šoviniams, jie buvo sukurti ir priimti kaip pagrindiniai kulkosvaidžiai. Yra mažo (iki 6,5 mm), įprasto (nuo 6,5 iki 9 mm) ir didelio (nuo 9 iki 15 mm) kalibro kulkosvaidžių.
Priklausomai nuo šaudymo greičio, kulkosvaidžiai būna įprasto (iki 600–800 šūvių per minutę) ir aukšto (daugiau nei 1000–1500 šūvių per minutę) greičiu.
Lengvieji kulkosvaidžiai
Lengvieji kulkosvaidžiai tarnauja su motorizuotų šautuvų (pėstininkų, motorizuotų pėstininkų) būriais. Dauguma šiuolaikinių lengvųjų kulkosvaidžių yra sukurti šautuvų pagrindu dėl tokių konstrukcijos pakeitimų, kaip ilgesnis ir sunkesnis vamzdis, padidinta dėtuvės talpa, padidintas varžto laikiklio grąžinimo spyruoklės standumas ir bipodų (dvikojų) papildymas. Šie dizaino pakeitimai leidžia padidinti šaudymo atstumą, tikslumą ir greitį. Kaip ir šautuvuose, lengvuosiuose kulkosvaidžiuose naudojamas tarpinis užtaisas. Tokio lengvųjų kulkosvaidžių suvienijimo pavyzdys yra sovietinis RPK / RPK-74, austrų Steyr AUG H-Bar, kinų Type 95/97, britų L86A1, vokiškas HK 11/13, jungtinių valstijų Colt M16A1 / 2/3 LSW.
Universalieji kulkosvaidžiai
miniatiūra|Vokiškasis [[MG 34|MG-34 kulkosvaidis]] Kulkosvaidis, galintis atlikti tiek lengvojo kulkosvaidžio, tiek molberto ir tankų kulkosvaidžio vaidmenį, vadinamas universaliu kulkosvaidžiu. Poreikis padidinti pėstininkų vienetų šaudymo jėgą ir mobilumą lėmė tai, kad dizaineriai sujungė sunkiojo (molbertinio) ir lengvojo kulkosvaidžio pranašumus. Universalusis kulkosvaidis esamuoju laiku išstūmė sunkiuosius kulkosvaidžius, įtaisytus šautuvo šoviniams. Universalaus kulkosvaidžio naudojimas supaprastina kariuomenės aprūpinimą ir apmokymą, suteikia geresnį taktinį lankstumą. Pirmasis kulkosvaidis buvo vokiškasis MG-34.
Muzikos asociacijos metų apdovanojimai 2011
Pirmieji M.A.M.A. muzikiniai apdovanojimai buvo surengti Žalgirio arenoje Kaune 2012 m.
Kulkosvaidis
Sunkieji kulkosvaidžiai
Dėl galingesnius su šovinių, didelio kalibro kulkosvaidis yra 12–15 mm kulkosvaidis, skirtas priešo šarvuotų transporto priemonių, pastatų, sraigtasparnių ir lengvųjų įtvirtinimų naikinimui. Galingesni šoviniai užtikrina 15–20 mm šarvų storio antžeminių taikinių sunaikinimą iki 800 m atstumu. Didelio kalibro pėstininkų kulkosvaidžiai montuojami ant ratinių ir trikojų mašinų arba tvirtinami prie bunkerių įdubų ir yra naudojami šiuose daliniuose kovojant su lengvai šarvuotais antžeminiais taikiniais. Sunkieji kulkosvaidžiai yra pagrindinė tankų priešlėktuvinė ginkluotė ir kai kurių šarvuočių pagrindinis ginklas. Kaip priešlėktuviniai, tankai, šarvuočiai, kazematai ir laivų pabūklai dažniausiai naudojami pėstininkų kulkosvaidžiai, šiek tiek modifikuoti atsižvelgiant į jų įrengimo ir eksploatavimo objektuose ypatumus. Palyginti su pavieniais kulkosvaidžiais, didelio kalibro kulkosvaidžiai pasižymi nemaža mase – 20-60 kg, be stovo. Tačiau su stovu svoris gali siekti 160 kg. Pirmasis serijinis sunkusis kulkosvaidis buvo JAV Browning M1921.
Muzikos asociacijos metų apdovanojimai 2011
Renginyje nebuvo vieno ar dviejų pastovių vedėjų – visas nominacijas pristatė skirtingi vedėjai.
Muzikiniuose apdovanojimuose galėjo būti nominuoti ir apdovanoti tik tie muzikos atlikėjai, autoriai, prodiuseriai, kurie patys pateikė savo kandidatūras. Nugalėtojus rinko 70 asmenų komisija. Tik vienos kategorijos, „M.A.M.A. mylimiausias“, nugalėtoją rinko tinklalapio delfi.lt skaitytojai.
Kulkosvaidis
Aviaciniai kulkosvaidžiai
Aviacijos kulkosvaidžiai turi keletą atmainų – bokštiniai, sinchroniniai, sparniniai ir kiti. Aviacijos kulkosvaidžiai buvo pradėti naudoti kelių vamzdžių versijose atakos sraigtasparniuose, tačiau net ir ten juos pradėjo keisti patrankiniai ginklai. XXI amžiaus pradžioje orlaivių kulkosvaidžiai buvo naudojami lengvuose tūpimo sraigtasparniuose specialiose kabinose arba pakabinami.
Miškiniškiai (Ukmergė)
Miškiniškiai – kaimas Ukmergės rajono savivaldybėje, 7 km nuo Želvos.
Kulkosvaidis
Tankų kulkosvaidžiai
Tankų kulkosvaidis montuojamas ant tankų, pėstininkų kovos mašinų ir kitų šarvuočių. Šiuolaikiniuose tankuose, kaip taisyklė, yra bendraašių ir priešlėktuvinių kulkosvaidžių. Šiuolaikinių tankų kulkosvaidžių dizaino bruožas yra gaiduko pakeitimas elektriniu gaiduku ir nuotolinio valdymo pultu.
Tanko kulkosvaidis gali būti bendraašis, kursinis, atskiras, uodeginis ir priešlėktuvinis.
Kulkosvaidžio naudojimo taktika
Kulkosvaidžių panaudojimo sausumos kovose taktika buvo sukurta Pirmojo pasaulinio karo metais. Kulkosvaidis, kaip taisyklė, buvo naudojamas kartu su vieline tvora (pavyzdžiui, Brunono spirale). Jas įveikęs pėstininkas buvo priverstas atsistoti visu ūgiu ir užsibūti vienoje vietoje, o tai labai padidina jo pralaimėjimo tikimybę. Spygliuotos vielos praėjimai taip pat yra patogi vieta nuslopinti priešo progresą. Dėl didesnės vamzdžio masės ir ilgio kulkosvaidis šaudo toliau ir tiksliau nei pistoletai kulkosvaidžiai ir automatai, todėl naudojamas kaip pėstininkų palaikymo priemonė mūšyje. Kulkosvaidininkai yra vienas iš prioritetinių snaiperių taikinių.
XXI amžiuje, kai kariuomenės dalyvauja manevringuose mūšiuose, naudojami lengvieji kulkosvaidžiai. Kulkosvaidžių pagalba galima priblokšti priešą iš šono arba užnugario ir šaudyti jo pozicijas. Be to, šturmas neįsivaizduojamas be lengvojo kulkosvaidžio panaudojimo.
Muzikos asociacijos metų apdovanojimai 2011
Didžiausiame skaičiuje kategorijų buvo nominuoti atlikėjai Jazzu ir Marijonas Mikutavičius bei grupės G&G Sindikatas, KeyMono ir SEL – jie pretendavo į 3 apdovanojimus. Po 2 kartus nominuoti buvo Leon Somov ir Mantas Jankavičius. Ceremonijoje didžiausią skaičių apdovanojimų – net 3 – gavo grupė SEL, po 2 kartus apdovanoti buvo atlikėjai Jazzu, Mantas Jankavičius ir Marijonas Mikutavičius.
Renginio metu, scenoje pasirodė Marijonas Mikutavičius, „Happyendless“, Mantas Jankavičius, Jazzu & Leon Somov, Rūta Ščiogolevaitė, Asmik Grigorian, „Skylė“, „Freaks On Floor”, „Despotin' Fam“, Sasha Son, Vaidas Baumila, Kastytis Kerbedis ir daugelis kitų.
Nominacijos
Laimėtojai pažymėti paryškintu tekstu.
Arimaičių ežeras
Arimaičių ežeras – ežeras šiaurės Lietuvoje, Radviliškio rajone, apie 8 km į pietryčius nuo Radviliškio ir 5 km į vakarus nuo Šeduvos, į šiaurę nuo kelio. Ilgis šiaurės-pietų kryptimi 4,8 km, plotis iki 1,8 km. Altitudė 102 m. Pietvakarinėje dalyje yra 3 apaugusios mišku salos (1,3 ha, 1,2 ha ir 0,17 ha). Krantai vakaruose ir šiaurėje sausi, pietuose ir rytuose pelkėti, žemi. Kranto linija vingiuota. Viename iš pietinio kranto pusiasalių stūkso Velžių piliakalnis. Šiaurėje išteka Ežerėlė (Mūšos baseinas). Piečiau ežero auga Velžių miškas, kitose pakrantėse plyti dirbami laukai. 1967 m. ežeras paskelbtas ornitologiniu draustiniu.
Prie Arimaičių ežero įsikūrusios gyvenvietės: Arimaičiai, Paežeriai, Kurkliai, Sedūnai. Rytine pakrante eina kelias. Pietinėje pakrantėje yra paplūdimys.
Istorija
1972 m. patvenkus Ežerėlės aukštupį pakilo vandens lygis, pirminis Arimaičių ežeras (43,5 ha) susijungė su Žirnio (Paežerių) ežeru (7,2 ha).
thumb|center|800px|Arimaičių ežeras nuo Velžių piliakalnio
Vaitkaičiai (Šiauliai)
Vaitkaičiai – kaimas Šiaulių rajono savivaldybėje, 4 km į pietvakarius nuo Kuršėnų, prie kelio Micaičiai–Saulučiai.
Istorija
1950–1991 m. kaimas priklausė Micaičių kolūkiui.
Valdas Pileckas
Valdas Pileckas (g. 1962 m. liepos 8 d. Simne, Alytaus rajonas) – pedagogas, Marijampolės savivaldybės politinis bei visuomenės veikėjas, buvęs mokyklos direktorius, patyręs kūno kultūros mokytojas.
Biografija
Vaikystę praleido Baraginėje (netoli Marijampolės). 1980 m. baigė tuometinę Kapsuko Juozo Žiugždos vidurinę mokyklą. 1987 m. – Lietuvos valstybinį kūno kultūros institutą, įgijo fizinio lavinimo mokytojo specialybę.
Nuo 1987 m. Marijampolės 5-osios vidurinės mokyklos kūno kultūros mokytojas, 1994–1995 m. Marijampolės miesto švietimo skyriaus mokyklų inspektorius, 1997–1998 m. Marijampolės 5-os vidurinės mokyklos mokytojas, 1998–2004 m. Marijampolės 5-osios vidurinės mokyklos direktorius (2004 m. Mokyklai buvo suteiktas garsaus marijampoliečio istoriko Jono Totoraičio vardas; įkūrė Totoraičio vardo muziejų, kūrė mokyklos tradicijas; su miesto politikais ir verslininkais, norėjusiais steigti prekybos centrą, kovojo dėl Jono Totoraičio mokyklos stadiono). 2005–2006 m. Marijampolės Marijonų vidurinės mokyklos direktorius. Nuo 2006 m. Marijampolės Sūduvos gimnazijos kūno kultūros mokytojas.
Žmona Rita, mokyklos-darželio „Želmenėlis” mokytoja, Vilkaviškio vyskupijos Šeimos centro projektų koordinatorė.
Politinė veikla
Įsitraukė į Sąjūdžio visuomeninę ir politinę veiklą. Nuo 2003 m. Tėvynės sąjungos, nuo 2008 m. partijos Tėvynės sąjunga - Lietuvos krikščionys demokratai Marijampolės skyriaus narys. 2009 m. jungiantis Tėvynės sąjungos ir Lietuvos krikščionių demokratų Marijampolės skyriams buvo išrinktas TS-LKD Marijampolės skyriaus pirmininko pavaduotoju, nuo 2010 m. TS-LKD Marijampolės skyriaus pirmininkas.
2003 m., 2003-2004 m., 2007–2011 m. ir nuo 2011 m. Marijampolės savivaldybės tarybos narys.
2004 m. Tėvynės sąjungos sąraše daugiamandatėje apygardoje kandidatavo į Lietuvos Respublikos Seimą.
Kalinovas (Zambruvo apskritis)
Kalinovas  – kaimas Lenkijos šiaurės rytuose, Šumovo valsčiuje, Zambruvo apskrityje, Palenkės vaivadijoje. Per kaimą teka Lentuvkos upė.
Mineiškiemis
Mineiškiemis – kaimas Utenos rajono savivaldybės pietrytinėje dalyje, 9 km į rytus nuo Saldutiškio.
Pokario metais veikė Vytauto apygardos, Tigro partizanų rinktinės partizanai.
Gyventojai
thumb|left|180px|Kryžius Mineiškiemyje
Raktas (1983 filmas)
Raktas – 1983 m. režisieriaus Tinto Brass erotinė drama, sukurta pagal japonų rašytojo Jun'ichirō Tanizaki romaną „Kagi“. Šios pirmoji ekranizacija 1959 m. buvo apdovanota Kanų kino festivalyje, o Brassas veiksmo vietą perkėlė į Europą.
Juosta sulaukė didelio populiarumo, nes pagrindinį vaidmenį joje atliko žinoma italų aktorė Stefania Sandrelli.
Turinys
Ilgainiui Nino pasiekia savo ir Tereza, priimdama žaidimo taisykles, taip pat pradeda rašyti dienoraštį, tačiau jos geismo objektu tampa ne tik vyras, bet ir judviejų dukters Lizos jaunikis Laslo. Sutuoktiniai tęsia žaidimą, skaitydami vienas kito dienoraščius, Nino neprieštarauja Terezos ir Laslo santykiams, už ką atsidėkodama žmona taip pat nusprendžia jam atsilyginti, pamiršdama apie silpną vyro širdį.
Novosiulkai (Slavatičės valsčius)
Novosiulkai  – kaimas Lenkijos rytuose, Slavatičės valsčiuje, Palenkės Bialos apskrityje, Liublino vaivadijoje. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Parošla
Parošla  – kaimas Lenkijos rytuose, Slavatičės valsčiuje, Palenkės Bialos apskrityje, Liublino vaivadijoje. Kaimas yra apie 8 km į šiaurės rytus nuo Slavatičės, apie 42 km į pietryčius nuo Palenkės Bialos ir apie 96 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.